recursal/SuperWikiNEXT-32B huggingface dataset:
จิตรกรรม ราชาภิเษกของนโปเลียน
***ปราบดาภิเษกของนโปเลียน*** (ฝรั่งเศส: *Le Sacre de Napoléon*) เป็นภาพเขียนสีน้ำมันซึ่งวาดเสร็จในค.ศ. 1807 โดยฌัก-หลุยส์ ดาวีด ซึ่งถ่ายทอดเหตุการณ์ที่นายพลนโปเลียน โบนาปาร์ต ปราบดาตนขึ้นเป็นจักรพรรดิแห่งฝรั่งเศสที่มหาวิหารน็อทร์-ดามแห่งปารีส เมื่อวันที่ 2 ธันวาคม ค.ศ. 1804 ภาพจริงมีขนาดกว้าง 9.79 x สูง 6.21 เมตร ปัจจุบันถูกจัดแสดงที่พิพิธภัณฑ์ลูฟวร์

ในพิธีปราบดาภิเษกของจริง เลตีเซีย ราโมลีโน โบนาปาร์ต มารดาของนโปเลียน ไม่ยอมมาร่วมงาน เนื่องจากนางไม่พอใจที่นโปเลียนทะเลาะกับลูว์เซียงผู้เป็นน้อง และตัวนางก็เข้าข้างลูว์เซียง อย่างไรก็ตาม นโปเลียนต้องการให้มารดาร่วมอยู่ในภาพ จึงรับสั่งให้ดาวีดวาดมารดาใส่ตรงกลางภาพ

รายนามบุคคลในภาพ
----------------

รายนามบุคคลในภาพ
1. นโปเลียนที่ 1 จักรพรรดิแห่งฝรั่งเศส
2. โฌเซฟีน เดอ โบอาร์แน มเหสีของนโปเลียน
3. เลตีเซีย ราโมลีโน โบนาปาร์ต มารดาของนโปเลียน
4. หลุยส์ โบนาปาร์ต น้องชายของนโปเลียน
5. โฌแซ็ฟ โบนาปาร์ต พี่ชายของนโปเลียน
6. นโปเลียน ชาร์ล โบนาปาร์ต ลูกชายวัยทารกของหลุยส์ โบนาปาร์ต
7. บรรดาน้องสาวของนโปเลียน
8. ชาร์ล-ฟร็องซัว เลอบรัน อดีตกงสุลตรีแห่งฝรั่งเศส
9. ฌ็อง-ฌัก-เรฌิส เดอ ก็องบาเซแร็ส อัครมหาเสนาบดีแห่งจักรวรรดิ
10. หลุยส์-อาแล็กซ็องดร์ แบร์ตีเย จอมพลแห่งจักรวรรดิ
11. ชาร์ล มอริส เดอ ตาแลร็อง-เปรีกอร์ สมุหพระราชวัง
12. ฌออากีม มูว์รา จอมพลแห่งจักรวรรดิ
13. สมเด็จพระสันตะปาปาปิอุสที่ 7
14. ฌัก-หลุยส์ ดาวีด จิตรกรที่วาดภาพนี้
**เจ้าหญิงตะกอง** (Princess of Tagaung; พ.ศ. 2387 - 2 สิงหาคม พ.ศ. 2409) ทรงมีพระนามเดิมคือ **เจ้าหญิงศรีสุริยมังคลาเทวี** (Sri Suriya Mangala Devi) ทรงเป็นเจ้าหญิงแห่งราชวงศ์โก้นบอง

พระประวัติ
----------

เจ้าหญิงศรีสุริยมังคลาเทวี หรือ เจ้าหญิงตะกองทรงเป็นพระราชธิดาลำดับที่ 5 ของพระเจ้ามินดง ซึ่งประสูติแต่พระสนมเอกตองชเวเยที่ 2 พระสนมเอกฝ่ายใต้ พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าแสรกแมง หรือ พระเจ้าตะหย่าวดี ซึ่งเป็นพระราชบิดาของเจ้าชายมินดงในขณะนั้น ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระขนิษฐาร่วมพระมารดา 1 พระองค์ คือ เจ้าหญิงกยุนดอง

เจ้าชายมินดงและเจ้าชายกะหน่อง พระอนุชาทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปีพ.ศ. 2400 เจ้าหญิงได้รับพระราชทานศักดินา "ตะกอง" (Tagaung) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตะกอง" และกลายเป็นพระนามที่เรียกขานกันว่า "เจ้าหญิงตะกอง"

ในปีพ.ศ. 2407 ขณะที่เจ้าหญิงทรงมีพระชนมายุ 20 พรรษา ทรงอภิเษกสมรสกับพระอนุชาต่างมารดา คือ เจ้าชายสากู (ประสูติ พ.ศ. 2389) ซึ่งมีพระชนมายุ 18 พรรษา เป็นพระโอรสที่ประสูติแต่พระนางตองซองดอ มเหสีใต้ หนึ่งในพระมเหสีของพระเจ้ามินดง ทั้งสองพระองค์ไม่ทรงมีพระโอรสธิดาร่วมกัน เจ้าชายสากูทรงมีพระโอรสธิดา 2 พระองค์ กับพระสนมฉิ่น เลย์ 

เจ้าหญิงตะกองและเจ้าชายสากู พระสวามีถูกปลงพระชนม์ที่มัณฑะเลย์ในเหตุการณ์ความวุ่นวายทางการเมือง คือ ความพยายามก่อรัฐประหารวังหลวงในวันที่ 2 สิงหาคม พ.ศ. 2409 ซึ่งผู้ก่อการคือเจ้าชายมยินกุ่นและเจ้าชายมยินกุนเดงพระโอรสของพระเจ้ามินดงที่ประสูติแต่พระสนมเอกตองชเวเยที่ 1 พระสนมเอกฝ่ายใต้อีกพระองค์หนึ่ง ทั้งสองพระองค์มีศักดิ์เป็นพระเชษฐาและพระอนุชาต่างมารดาของเจ้าหญิงตะกอง การก่อกบฎของเจ้าชายทั้งสองพระองค์เกิดจากความไม่พอใจที่พระเจ้ามินดง ผู้เป็นพระราชบิดา ทรงแต่งตั้งเจ้าชายกะหน่อง พระอนุชาขึ้นเป็นองค์รัชทายาท เจ้าชายมยินกุ่นทรงคาดหวังที่จะได้รับตำแหน่งนี้ เจ้าชายทั้งสองพระองค์ทรงได้รับการสนับสนุนจากอังกฤษ ซึ่งไม่พอใจแนวทางการปฏิรูปราชอาณาจักรและกองทัพให้ทันสมัยของเจ้าชายกะหน่อง เจ้าชายกะหน่องถูกปลงพระชนม์ขณะประชุมในสภาลุดต่อ จากนั้นกองกำลังของเจ้าชายทั้งสองได้บุกพระราชวังหลวงเพื่อปลงพระชนม์พระเจ้ามินดง แต่ทรงหลบหนีออกไปได้ กองทัพกบฏได้ทำการสังหารบรรดาราชนิกุลที่ต่อต้าน ซึ่งเจ้าหญิงตะกองและเจ้าชายสากูก็เป็นหนึ่งในนั้นด้วย ความพยายามก่อการรัฐประหารล้มเหลวเนื่องจากไม่สามารถปลงพระชนม์พระเจ้ามินดงได้ เจ้าชายทั้งสองทรงถูกต่อต้าน จึงหลบหนีไปยังดินแดนพม่าภายใต้การปกครองของสหราชอาณาจักร และทรงได้รับสถานะลี้ภัยจากอังกฤษ

เจ้าหญิงตะกองถูกปลงพระชนม์ในวันที่ 2 สิงหาคม พ.ศ. 2409 จากเหตุการณ์กบฎเจ้าชายมยินกุ่นและเจ้าชายมยินกุนเดง สิริพระชนมายุ 22 พรรษา

อ้างอิง
-------

1. ↑
2. ↑
3. ↑  Htin Aung, "The Stricken Peacock: Anglo-Burmese Relations 1752–1948", Martinus Nijhoff, The Hague; published 1965; ISBN 978-940-15-1045-5
เกิด**การระบาดของโรคพิษสุนัขบ้าในประเทศไทย**ในปี 2561 จนถึงวันที่ 8 มีนาคม 2561 มีรายงานผู้ป่วยยืนยันแล้ว 345 คน โดยจังหวัดร้อยเอ็ดมากที่สุด 69 คน และจนถึงวันที่ 16 มีนาคม พบผู้เสียชีวิตแล้ว 5 คน

สำนักควบคุม ป้องกันและบำบัดโรคสัตว์ กรมปศุสัตว์รายงานว่าตรวจพบไวรัสโรคพิษสุนัขบ้าในสัตว์ 341 ตัว ใน 40 จังหวัดทั่วประเทศ เพิ่มขึ้นจากช่วงเดียวกันของปี 2560 ถึง 2 เท่า พบว่าสัตว์ที่คิดเชื้อร้อยละ 91.3 เป็นหมา และร้อยละ 2.03 เป็นแมว ในจำนวนนี้ร้อยละ 60.25 เป็นสัตว์มีเจ้าของ และร้อยละ 32.61 เป็นสัตว์จรจัด กรมปศุสัตว์กล่าวโทษว่าเจ้าของสัตว์เลี้ยงไม่นำสัตว์ไปฉีดวัคซีน ส่วนสื่อบางแห่งรายงานว่า ไม่มีวัคซีนให้พร้อม กรมปศุสัตว์คาดว่าจะฉีดวัคซีนหมาและแมว 10 ล้านตัวทั่วประเทศภายในเดือนกันยายน

บีบีซีไทยรายงานว่า องค์กรปกครองส่วนท้องถิ่นหลายพื้นที่หยุดฉีดวัคซีนให้กับสัตว์ในช่วง 1–2 ปีที่ผ่านมา เนื่องจากถูกสำนักงานการตรวจเงินแผ่นดิน (สตง.) ทักท้วงว่า อปท. ไม่มีภารกิจจัดหาวัคซีนป้องกันโรคพิษสุนัขบ้าให้กับประชาชน *ประชาไท* และ *Hfocus* รายงานว่า นายกเทศมนตรีนครรังสิตกล่าวว่า ที่ผ่านมาพื้นที่ของเขาได้รับผลกระทบจากการท้วงติงจาก สตง. ค่อนข้างมาก และอาจเป็นเหตุที่ทำให้สถานการณ์ดูรุนแรงขึ้นในหลายพื้นที่ อย่างไรก็ตาม ในปีนี้รัฐบาลได้จัดสรรงบให้ท้องถิ่นฉีดวัคซีนเองทำให้ปัญหาทุเลาลง ฝ่ายผู้ว่า สตง. แถลงว่าเป็นความเข้าใจคลาดเคลื่อน และเคยมีทำหนังสือด่วนที่สุดแจ้งไปทางทุกจังหวัดตั้งแต่กลางปี 2558 แล้ว

วันที่ 27 มีนาคม 2561 มีชายอายุ 39 ปีเสียชีวิตในจังหวัดพัทลุงจากโรคพิษสุนัขบ้า หลังถูกลูกสุนัขเลี้ยงข่วนเมื่อ 1 เดือนที่แล้ว วันที่ 20 เมษายน 2561 มีเด็กหญิงอายุ 15 ปีเสียชีวิตในจังหวัดหนองคายจากโรคพิษสุนัขบ้า โดยญาติเล่าว่าถูกลูกสุนัข 2 เดือนข่วนที่ลำคอเป็นรอยถลอกเล็ก ๆ เมื่อเดือนธันวาคม 2560 เป็นผู้เสียชีวิตรายที่ 8

วันที่ 24 เมษายน 2561 มีการชุมนุมเรียกร้องให้อธิบดีกรมปศุสัตว์และพวกลาออกจากตำแหน่งเนื่องจากการจัดซื้อวัคซีนป้องกันโรคพิษสุนัขบ้าไม่โปร่งใส ทำให้เกิดการเรียกคืนและขาดตลาด

อ้างอิง
-------

1. ↑  "สธ.ยืนยันรายที่5ตายจากโรคพิษสุนัขบ้า". *โพสต์ทูเดย์*. 17 มี.ค. 2561. สืบค้นเมื่อ 17-3-18. `{{cite news}}`: ตรวจสอบค่าวันที่ใน: `|access-date=` และ `|date=` (help)
2. 1 2  "5 ข้อควรรู้เกี่ยวกับ โรคพิษสุนัขบ้า ที่กำลังระบาดตอนนี้". *บีบีซีไทย*. 12 มีนาคม 2018. สืบค้นเมื่อ 17-3-61. `{{cite news}}`: ตรวจสอบค่าวันที่ใน: `|access-date=` (help)
3. 1 2  "Thailand rushes to contain rabies outbreak". *BBC*. 15 March 2018. สืบค้นเมื่อ 17-3-18. `{{cite news}}`: ตรวจสอบค่าวันที่ใน: `|access-date=` (help)
4. ↑  "Rabies warning nationwide as infection rates 'much worse' than before". *The Nation*. March 09, 2018. คลังข้อมูลเก่าเก็บจากแหล่งเดิมเมื่อ 2018-03-08. สืบค้นเมื่อ 17-3-18. `{{cite news}}`: ตรวจสอบค่าวันที่ใน: `|access-date=` และ `|date=` (help)
5. ↑  ชายวัย 39 ชาวพัทลุง ตายจากพิษสุนัขบ้า เป็นรายที่ 7 ของประเทศ พบโดนข่วนไม่ได้ฉีดวัคซีน!
6. ↑  ญาติทำบุญสาววัย 15 ปีเสียชีวิตจากพิษสุนัขบ้ารายที่ 8 ถูกลูกหมาข่วนแค่รอยถลอก
7. ↑  กลุ่มคนรักสัตว์จี้"อธิบดีปศุสัตว์"ลาออก ชี้โรคพิษสุนัขบ้าระบาดจากวัคซีนด้อยคุณภาพ
**เจ้าหญิงซูมายา บิน ฮัสซัน** (อังกฤษ: Princess Sumaya bint Hassan) พระธิดาพระองค์รองใน เจ้าชายฮัสซัน บิน เฏาะลาล กับ เจ้าหญิงซาร์วาธ อัล ฮัสซัน

พระประวัติ
----------

พระองค์ประสูติ ณ กรุงอัมมาน เป็นพระธิดาพระองค์รองใน เจ้าชายฮัสซัน บิน เฏาะลาล กับ เจ้าหญิงซาร์วาธ อัล ฮัสซัน ทรงเป็นพระราชนัดดาใน สมเด็จพระเจ้าเฏาะลาลแห่งจอร์แดน อีกทั้งยังทรงเป็นพระญาติวงศ์ในสมเด็จพระราชาธิบดีอับดุลลอฮ์ที่ 2

ทรงศึกษา
--------

พระองค์ทรงด้รับการศึกษาขั้นพื้นฐานในประเทศจอร์แดน หลังจากนั้นเธอได้เข้าเรียนหลักสูตร Sherborne School for Girlsในดอร์เซ็ท ประเทศอังกฤษ เธอจบการศึกษาจากCourtauld สถาบันศิลปะที่มหาวิทยาลัยลอนดอน

เสกสมรส
-------

เจ้าหญิงซูมายา ทรงเสกสมรสกับ นัซซา จูเดน อดีตรัฐมนตรีว่าการกระทรวงการต่างประเทศและการต่างประเทศของจอร์แดน โดยมีพระบุตรร่วมกัน 4 คน คือ

1. ทาลา ซีเดน อัล-ชาลาฟ จูเดน ฝาแฝด
2. อาลี จูเดน
3. ซูคานา จูเดน

ทรงงาน
------

พระองค์ทรงเป็นประธานคณะกรรมการของมหาวิทยาลัยเจ้าหญิงมายาแห่งเทคโนโลยี (Princess Sumaya University for Technology) ที่ก่อตั้งขึ้นในปี พ.ศ. 2534 โดยในปี ค.ศ. 2006 พระองค์ได้รับการแต่งตั้งเป็น ประธานRoyal Society Society และยังทรงดำรงปรองประธานสภาวิทยาศาสตร์ระดับสูงแห่งจอร์แดน ซึ่งเป็นหน่วยงานของรัฐที่ให้คำแนะนำแก่รัฐเกี่ยวกับประเด็นนโยบายสาธารณะที่เกี่ยวกับวิทยาศาสตร์และเทคโนโลยี 

พระองค์ทรงก่อตั้งมหาวิทยาลัยวิทยาศาสตร์ อัล ฮัสซัน โดยมี สมเด็จพระราชาธิบดีอับดุลลอฮ์ที่ 2 เสด็จพระราชดำเนินไปเป็นองค์ประธานเปิดเมื่อวันที่ 17 เมษายน พ.ศ. 2550
พระองค์เป็นผู้อุปถัมภ์กิตติมศักดิ์ของสมาคมคอมพิวเตอร์จอร์แดนและองค์กรการกุศลหลายแห่ง นอกจากนี้ยังทรงเป็นประธานในจอร์แดนสหพันธ์แฮนด์บอลและเป็นสมาชิกของสหพันธ์แฮนด์บอลนานาชาติ
**การระดมทุนสาธารณะ** (อังกฤษ: crowdfunding) หรือ **คราวด์ฟันดิง** คือ การระดมทุนเพื่อทำโปรเจคหรือธุรกิจโดยการ การรวบรวมทุนจำนวนน้อยจากผู้คนจำนวนมากและส่วนใหญ่ผ่านอินเทอร์เน็ต มีการคาดคะเนว่าในปีค.ศ. 2015 กว่าสามหมื่นสี่พันล้านเหรียญสหรัฐได้ถูกระดมทุนในรูปแบบนี้ พจนานุกรมเมอร์เรียม-เว็บสเตอร์ได้อธิบายคำว่าคราวด์ฟันดิงไว้ว่าเป็น "การชักชวนการเรียกร้องการบริจาคทางการเงินจากผู้คนจำนวนมากโดยเฉพาะจากชุมชนออนไลน์" โมเดลของคราวด์ฟันดิงประกอบไปด้วยสามส่วนด้วยกัน หนึ่ง ผู้เริ่มโครงการที่เสนอผลงานหรือความคิดที่ต้องการเงินทุน สองผู้คนหรือกลุ่มคนที่สนับสนุนความคิดนี้และสามองค์กรจัดการ (แพลทฟอร์ม) ที่พาทั้งสองกลุ่มมาเจอกันเพื่อทำให้ความคิดหรือโปรเจคนั้นเป็นจริง

อ้างอิง
-------

1. ↑  "Definition of Crowdfunding". *www.merriam-webster.com* (ภาษาอังกฤษ). สืบค้นเมื่อ 2017-10-23.
2. ↑  "Cambridge Judge Business School: Cambridge Centre for Alternative Finance". Jbs.cam.ac.uk. สืบค้นเมื่อ 2015-07-24.
3. ↑  Barnett, Chance (June 9, 2015). "Trends Show Crowdfunding To Surpass VC In 2016". Forbes. สืบค้นเมื่อ June 29, 2016.
4. ↑  "Merriam Webster Dictionary Definition of Crowdfunding". สืบค้นเมื่อ July 23, 2014.
5. ↑  "Crowdfunding: Transforming Customers Into Investors Through Innovative Service Platforms" (PDF). สืบค้นเมื่อ February 7, 2013.
ปรากฏการณ์ไมสเนอร์
**ปรากฏการณ์ไมสเนอร์** (อังกฤษ: Meissner effect) เป็นปรากฏการณ์ที่น่าสนใจปรากฏการณ์หนึ่งของตัวนำยวดยิ่ง คือปรากฏการณ์ทางแม่เหล็ก ที่เรียกว่า ปรากฏการณ์ไมสเนอร์ ถ้าสารมีอุณหภูมิสูงกว่าอุณหภูมิวิกฤตเมื่อใส่สนามแม่เหล็กเข้าไป เส้นแรงแม่เหล็กจะสามารถทะลุผ่านสารนี้ได้ แต่ถ้าลดอุณหภูมิของสารลงจนกระทั่งมีอุณหภูมิต่ำกว่าอุณหภูมิวิกฤต สารจะเปลี่ยนสภาพเป็นตัวนำยวดยิ่ง จากนั้นใส่สนามแม่เหล็กภายนอกเข้าไปอีกครั้งพบว่าเส้นแรงแม่เหล็กนี้ไม่สามารถทะลุผ่านเข้าไปในเนื้อของตัวนำยวดยิ่งได้ เนื่องจากสนามแม่เหล็กภายนอกทำให้เกิดกระแสไฟฟ้าเหนี่ยวนำที่ผิวของตัวนำยวดยิ่งและกระแสไฟฟ้าเหนี่ยวนำที่เกิดขึ้นทำให้เกิดสนาม แม่เหล็กต่อต้านสนามแม่เหล็กภายนอกที่ใส่เข้าไป เป็นผลให้สนามแม่เหล็กภายในตัวนำยวดยิ่งมีค่าเป็นศูนย์ และทำให้ตัวนำยวดยิ่งมีสมบัติของสารแม่เหล็กไดอาแบบสมบูรณ์ (Perfect diamagnetic)
 

ภาพแสดงผลของตัวนำยวดยิ่งที่อยู่ภายใต้สนามแม่เหล็ก ในขณะที่มีอุณหภูมสูงกว่าและต่ำกว่าอุณหภูมิวิกฤต

จากปรากฏการณ์นี้ถ้าทำการทดลองในแนวดิ่ง โดยวางตัวนำยวดยิ่งเหนือแม่เหล็ก หรือวางแม่เหล็กเหนือตัวนำยวดยิ่งก็ได้ เมื่ออุณหภูมิต่ำกว่าอุณหภูมิวิกฤต เส้นแรงแม่เหล็กไม่สามารถผ่านออกมาจากตัวนำยวดยิ่งได้ ทำให้ความหนาแน่นของเส้นแรงแม่เหล็กที่รอบตัวนำยวดยิ่งไม่สม่ำเสมอ จึงเกิดแรงผลักขึ้นระหว่างตัวนำยวดยิ่งกับแม่เหล็ก และถ้าวัสดุตัวบนมีน้ำหนักไม่มากนักก็จะ สามารถถูกยกลอยขึ้นได้ เรียกว่า เกิดการยกตัวด้วยแม่เหล็ก (Magnetic levitation) ปรากฏการณ์นี้สามารถนำไปประยุกต์ใช้ในการสร้างรถไฟฟ้าความเร็วสูง (MagLev Train)

อ้างอิง
-------

1. ↑  Buckel W. (1991). *Superconductivity Fundamentals and Applications*. New York: VHC Pulisher.
กราฟแรงต้านเชิงขั้วของปีกแอร์ฟอล NACA 633618 
**กราฟแรงต้านเชิงขั้ว** หรือ **กราฟเชิงขั้ว** (Polar plot) คือ การเขียนกราฟเส้นโค้งแสดงความสัมพันธ์ระหว่างสัมประสิทธิ์แรงยก กับสัมประสิทธิ์แรงต้าน ของชิ้นส่วนของอากาศยานในการทดลองในอุโมงค์ลม

สมบัติของชิ้นส่วนของอากาศยานได้ถูกบรรยายผ่านปริมาณไม่มีหน่วยสองตัว นั่นคือ สัมประสิทธิ์แรงต้าน และสัมประสิทธิ์แรงยก สัมประสิทธิ์ทั้งสอง สามารถเขียนเป็นฟังก์ชันที่ขึ้นกับมุมประทะ (Angle of Attack) เลขเรย์โนลด์ และเลขมัคได้ โดยปกติแล้ว ค่าสัมประสิทธิ์ทั้งสองมักถูกนำไปเขียนกราฟกับมุมปะทะ แต่เนื่องจากค่าทั้งสองไม่มีหน่วย และได้ถูกนิยามให้อยู่ในสเกลเดียวกัน เราจึงสามารถเขียนกราฟแสดงความสัมพันธ์ระหว่างค่าทั้งสองได้โดยพารามิไทรซ์ (Parametrize) เส้นโค้งด้วยมุมปะทะ ในการเขียนกราฟแบบนี้ เราจะได้ว่า หากแรงยกและแรงต้านตั้งฉากกัน โดยที่แรงต้านอยู่ในทิศขนานกับการไหลของของไหล แล้วทิศทางของแรงลัพธ์ที่สัมประสิทธิ์แรงต้านและแรงยกค่าหนึ่ง ๆ จะทำมุมเป็นทิศเดียวกันกับเส้นตรงที่ลากจากจุดกำเนิดของกราฟแรงต้านเชิงขั้ว ไปยังคู่อันดับแรงต้านและแรงยกนั้น ๆ

สำหรับการเก็บข้อมูลจากการทดลองในอุโมงค์ลมที่ชิ้นส่วนของอากาศยานที่ต้องการทำการทดลองได้ถูกตรึงไว้กับมุมปะทะคงที่ เราสามารถเก็บข้อมูลแรงยกและแรงต้านได้โดยวัดขนาดแรงทิศทางของแรงลัพธ์ เมื่อเปลี่ยนมุมปะทะไปเรื่อย ๆ กราฟที่ได้จะเป็นกราฟแรงต้านเชิงขั้ว ข้อมูลของแรงยกและแรงต้านถูกนำเสนอออกมาในรูปแบบนี้เป็นครั้งแรกโดยออตโต ลิเลียนธาล ในช่วงปี 1880 และในช่วงปี 1910 กุสตาฟ ไอเฟล ได้ใช้ชื่อ "กราฟแรงต้านเชิงขั้ว" เป็นคนแรก

กราฟแรงต้านเชิงขั้วสามารถแสดงความสัมพันธ์ระหว่างสัมประสิทธิ์แรงต้าน แสดงข้อมูลมากเพียงพอสำหรับนำไปแปรผลเพื่อวิเคราะห์ ปรับปรุง และพัฒนาการทำงานของชิ้นส่วนของอากาศยาน

อ้างอิง
-------

1. ↑  Shames, Irving H. (1962). *Mechanics of Fluids*. McGraw-Hill. p. 364. LCCN 61-18731. Retrieved 8 November 2012. Another useful curve that is commonly used in reporting wind-tunnel data is the CL vs CD curve, which is sometimes called the *polar plot*.
2. 1 2 3  Anderson, John D. Jnr. (1999). *Aircraft Performance and Design*. Cambridge: WCB/McGraw-Hill. ISBN 0-07-116010-8.
**วัดหมื่นตูม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่

วัดหมื่นตูมตั้งวัดเมื่อ พ.ศ. 2021 ได้รับพระราชทานวิสุงคามสีมาเมื่อ พ.ศ. 2200 สร้างในสมัยพญาแก้ว คำว่า "หมื่นตูม" เดิมเป็นขุนนางที่มียศบรรดาศักดิ์เป็น หมื่น มีนามว่า ตูม ท่านมีความเลื่อมใสศรัทธาทางพระพุทธศาสนาจึงได้นำญาติ บริวาร ศรัทธาประชาชน ร่วมกันช่วยสร้างวัดแห่งนี้ขึ้นมา เมื่อสร้างเสร็จจึงตั้งชื่อวัดตามผู้นำสร้างถวาย กล่าวกันว่า เมื่อใดก็ตามที่กษัตริย์ราชวงศ์มังรายพระองค์ใหม่จะขึ้นครองราชย์ต้องผ่านการประกอบพิธีสรงน้ำพุทธาภิเษกก่อน มีการจัดพิธีที่วัดสำคัญสามแห่ง กษัตริย์จะต้องทรงชุดขาว ซึ่งกระทำที่วัดผ้าขาว จากนั้นจึงเข้าพิธีสะเดาะเคราะห์ที่วัดหมื่นตูม แล้วจึงสิ้นสุดด้วยพิธีสรงน้ำที่หนองน้ำวัดเจ็ดลิน

อาคารเสนาสนะที่สำคัญ ได้แก่ วิหารศิลปะล้านนา เป็นวิหารทรงเตี้ย หลังคาซ้อนชั้น โครงสร้างหลักเป็นไม้ แต่ส่วนผนังฉาบด้วยปูน ตกแต่งลวดลายสีทองอ่อนช้อยสวยงาม หน้าบันแบบม้าต่างไหม ภายในวิหารประดิษฐานพระประธาน 2 องค์ คือ พระพุทธโชคดีและพระพุทธมั่งมีศรีสุข ขนาดหน้าตัก 3 เมตร โดยในท่านั่งปางสมาธิเนื้อสำริด ด้านนอกเป็นปูนปั้นฉาบไว้องค์หนึ่ง พระเนตรมองตรง อีกองค์พระเนตรมองลงด้านล่าง พระพุทธรูปทั้งสององค์ มีอายุประมาณ 500 ปี และเจดีย์ประธานของวัด เป็นเจดีย์สีขาวย่อมุม บริเวณฐานมีรูปปั้นสิงห์แบบล้านนาเฝ้าอยู่ทั้งสี่มุม ส่วนยอดของพระเจดีย์ประดับด้วยกระจกสีเป็นลายเลขาคณิต บัลลังก์ยอดห่มแผ่นทองคำ ปลียอดหุ้มทองคำยกฉัตร

อ้างอิง
-------

1. ↑  "วัดหมื่นตูม". สำนักงานพระพุทธศาสนาแห่งชาติ.
2. ↑  "วัดหมื่นตูม". กระทรวงการท่องเที่ยวและกีฬา.
3. ↑  "หนึ่งเดียวในล้านนา วัดเดียวในเชียงใหม่ มีพระประธานพี่-น้อง 2 องค์". ไทยรัฐ.

คอมมอนส์ มีภาพและสื่อเกี่ยวกับ:  
**วัดหมื่นตูม**
เครื่องกำเนิดสัญญาณ รุ่น Leader LSG-15
เครื่องกำเนิดสัญญาณ (อังกฤษ: Signal generator) คือเครื่องมืออิเล็กทรอนิกส์ชนิดหนึ่งที่สร้างสัญญาณไฟฟ้าโดยมีแอมพลิจูด, ความถี่ และรูปคลื่น โดยสัญญานที่ถูกสร้างขึ้นจะถูกนำไปใช้เพื่อเป็นตัวกระตุ้นสำหรับการวัดค่าทางอิเล็กทรอนิกส์ เพื่อใช้ในการออกแบบ, ทดสอบ, แก้ปัญหา และ ซ่อมแซมเครื่องมืออิเล็กทรอนิกส์ที่เสียหาย กระนั้นบางครั้งสัญญาณดังกล่าวก็สามารถนำไปใช้เพื่อทำผลงานศิลปะได้เช่นกัน

เครื่องกำเนิดสัญญาณมีอยู่หลายประเภท มีจุดประสงค์การใช้งานที่แตกต่างกันไป และมีราคาที่แตกต่างเช่นกัน ประเภทของเครื่องกำเนิดสัญญาณ ประกอบด้วย เครื่องกำเนิดสัญญาณรูปคลื่นไฟฟ้า (Function generator), เครื่องกำเนิดสัญญานคลื่น RF และ คลื่นไมโครเวฟ, เครื่องกําเนิดสัญญาณความถี่เสียง (Tone generator), เครื่องกำเนิดสัญญาณคลื่นตามต้องการ (Arbitrary Waveform Generator), เครื่องกำเนิดสัญญาณดิจิตัล (Digital pattern generator) และเครื่องกำเนิดคลื่นความถี่ (Frequency generator) โดยปรกติแล้วไม่มีเครื่องกำเนิดสัญญาณที่เหมาะสมกับงานทุกอย่าง

เครื่องกำเนิดสัญญาณอาจมีความเรียบง่ายแบบออสซิลเลเตอร์ (Oscillator) ที่สามาตรสอบเทียบความถี่และแอมพลิจูดของสัญญาน ไปจนถึงเครื่องกำเนิดสัญญาณสำหรับการใข้งานทั่วไปที่ควบคุมคุณสมบัติของสัญญาณทั้งหมดได้ เครื่องกำเนิดสัญญาณสำหรับการใข้งานทั่วไปที่ทันสมัยจะมีไมโครโปรเซสเซอร์ (Microprocessor) สำหรับควบคุม และ อนุญาตให้ควบคุมสัญญาณได้จากคอมพิวเตอร์ส่วนบุคคล (PC) เครื่องกำเนิดสัญญาณอาจเป็นเครื่องมือเฉพาะสำหรับกำเนิดสัญญาณ หรือเป็นส่วนประกอบของระบบทดสอบอัตโนมัติที่ซับซ้อน

ประวัติศาสตร์
-------------

เครื่องกำเนิดสัญญาณที่มีการวางจำหน่ายเครื่องแรกชื่อว่า "General Radio 403" ผลิตโดย บริษัท เจเนรัล เรดิโอ จำกัด (General Radio)ในเดือนมิถุนายน ค.ศ.1928 (ปี พ.ศ.2471) มีช่วงคลื่นความถึ่อยู่ที่ 500 เฮิร์ซ ถึง 1.5 เมกะเฮิร์ซ และในเดือนเมษายน ปี ค.ศ.1929 (ปี พ.ศ.2475) มีการวางจำหน่ายเครื่องส่งสัญญาณความถี่มาตรฐาน ซึ่งเป็นเครื่องสั่นที่เสถียรซึ่งใช้สำหรับการสอบเทียบหรือการอ้างอิงความถี่ (Frequency standard) โดยบริษัท เจเนรัล เรดิโอ จำกัด ด้วยความถี่ที่ 50 กิโลเฮิร์ซ

อ้างอิง
-------

1. ↑  "What is a Signal Generator? เก็บถาวร 2020-08-04 ที่ เวย์แบ็กแมชชีน". Tektronix. สืบค้นวันที่ 16 พฤษภาคม ค.ศ.2020
2. ↑  Burke, C.T. (Nov–Dec 1935). "The General Radio Company - No. 5 of a Series of Instrument Company Histories" (PDF). The Instrument Maker. Archived (PDF) จากต้นฉบับ สืบค้นวันที่ 16 พฤษภาคม ค.ศ.2020
3. ↑  Thiessen, Arthur (1965). "A History of the General Radio Company 1915-1965" (PDF). General Radio. Archived (PDF) สืบค้นวันที่ 16 พฤษภาคม ค.ศ.2020
**วัดหมอนนาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมอนนาง อำเภอพนัสนิคม จังหวัดชลบุรี ที่ดินตั้งวัดมีเนื้อที่ 10 ไร่ 80 ตารางวา ปัจจุบันมีพระอธิการโพธิรัตน์ จิตฺตปญฺโญ ดำรงตำแหน่งเจ้าอาวาส

วัดหมอนนางตั้งวัดเมื่อ พ.ศ. 2385 เดิมวัดนี้มีชื่อเรียกว่า **วัดหนองบัว** เหตุเพราะเคยอยู่ริมหนองขนาดใหญ่ มีกอบัวขึ้นอยู่เต็มหนอง ต่อมาได้ย้ายมาตั้งทางทิศตะวันตก และห่างจากวัดเดิมครึ่งกิโลเมตร ด้วยเหตุผลประการใดนั้นไม่ปรากฏหลักฐาน ได้รับการตั้งชื่อวัดใหม่ว่า "วัดหมอนนาง" ซึ่งเป็นการตั้งชื่อตามชื่อของหมู่บ้านหมอนนางสิบสอง แต่ตัดคำว่า "สิบสอง" ออกคงเห็นว่ายาวเกินไป บริเวณที่ตั้งวัดกองหินตามธรรมชาติ ลักษณะคล้ายหมอน เรียกว่าหมอนนางสิบสองใกล้กับถ้ำนางสิบสอง อยู่ในที่ดินของศาลเจ้าจีนชื่อ *ศาลเจ้าแม่นางสิบสอง* เดิมก้อนหินมีจำนวน 12 ก้อนวางกองรวมกันอยู่ ปัจจุบันเหลือเพียง 4 ก้อน

วัดได้รับพระราชทานวิสุงคามสีมาเมื่อวันที่ 17 มกราคม พ.ศ. 2441 ได้รับพระราชทานวิสุงคามสีมาครั้งหลังเมื่อวันที่ 16 เมษายน พ.ศ. 2547

อ้างอิง
-------

1. ↑  "วัดหมอนนาง". พระสังฆาธิการ.
2. ↑  "วัดหมอนนาง". ศูนย์ข้อมูลกลางทางวัฒนธรรม.
**วิตตอรีโอ เด ซีกา** (อิตาลี: *Vittorio De Sica* เสียงอ่านภาษาอิตาลี: [vitˈtɔːrjo de ˈsiːka]; 7 กรกฎาคม ค.ศ. 1901 – 13 พฤศจิกายน ค.ศ. 1974) เป็นผู้กำกับภาพยนตร์และนักแสดงชาวอิตาลี เป็นผู้นำในการเคลื่อนไหวสัจนิยมแนวใหม่

ภาพยนตร์ที่เขากำกับ 4 เรื่องได้รับรางวัลออสการ์ *Sciuscià* และ *Bicycle Thieves* ได้รับรางวัลเกียรติยศ ส่วน *Ieri, oggi, domani* และ *Il giardino dei Finzi Contini* ได้รับรางวัลออสการ์ สาขาภาพยนตร์ต่างประเทศยอดเยี่ยม ซึ่งจากเสียงวิจารณ์ด้านบวกของความสำเร็จของ *Sciuscià* (ภาพยนตร์เรื่องแรกที่ได้รางวัลสาขานี้) และ *Bicycle Thieves* ได้ทำให้สถาบันเพิ่มสาขารางวัลต่างประเทศนี้อย่างถาวร ภาพยนตร์ทั้ง 2 เรื่องนี้ยังเป็นที่ยอมรับว่าเป็นส่วนหนึ่งของภาพยนตร์คลาสสิก

เด ซีกา เคยได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ในภาพยนตร์ปี 1957 ผลงานกำกับของชาลส์ วิดอร์จากงานดัดแปลงของเออร์เนสต์ เฮมิงเวย์ในเรื่อง *A Farewell to Arms*

อ้างอิง
-------

1. ↑  Ebert, Roger. "The Bicycle Thief / Bicycle Thieves (1949)". Chicago Sun-Times. คลังข้อมูลเก่าเก็บจากแหล่งเดิมเมื่อ 2011-11-05. สืบค้นเมื่อ 8 September 2011.
ในคณิตศาสตร์ **วิถี** (path) ในกราฟคือลำดับของจุดยอด ซึ่งจุดยอดแต่ละจุดจะมีเส้นเชื่อมเชื่อมจุดยอดในลำดับที่อยู่ติดกัน. จุดยอดแรกเรียกว่า **จุดยอดเริ่ม** และจุดยอดสุดท้าย เรียกว่า **จุดยอดปลาย** จุดยอดอื่นๆในวิถี เรียกว่า **จุดยอดภายใน**

วัฏจักรระบุทิศทาง ที่ไม่เป็นวัฏจักรเชิงเดียว เพราะใช้จุดยอดสีน้ำเงินซ้ำกัน 2 ครั้ง
**วัฏจักร** (cycle) คือ วิถีที่จุดยอดเริ่มเป็นจุดเดียวกับจุดยอดปลาย

วิถีที่ไม่มีจุดยอดซ้ำกัน เรียกว่า **วิถีเชิงเดียว** (simple path) เช่นเดียวกันนั้น วัฏจักรที่ไม่มีจุดยอดซ้ำกัน (ยกเว้นจุดยอดเริ่มต้นกับจุดยอดปลาย) เรียกว่า **วัฏจักรเชิงเดียว** (simple cycle)

วิถี 2 วิถีจะเป็น**อิสระ** (independent) ต่อกัน ถ้ามันไม่มีจุดยอดภายในร่วมกัน

กราฟที่มี จุดยอด 6 จุด และเส้นเชื่อม 7 เส้น
**ความยาว** (length) ของวิถี คือจำนวนของเส้นเชื่อมที่ใช้ในวิถี ซึ่งอาจนับเส้นเชื่อมหลายครั้งได้ เช่น จากกราฟในรูป (1, 2, 5, 1, 2, 3) คือวิถีที่มีความยาว 5 และ (5, 2, 1) คือวิถีเชิงเดียวที่มีความยาว 2

กราฟถ่วงน้ำหนัก จะกำหนดค่า **น้ำหนัก** (weight) ให้เส้นเชื่อมแต่ละเส้นภายในกราฟ **น้ำหนักของวิถี**ในกราฟถ่วงน้ำหนัก คือ ผลบวกของน้ำหนักของเส้นเชื่อมที่แวะผ่าน บางครั้งใช้คำว่า **ค่าใช้จ่าย** (cost) หรือ **ความยาว** แทนคำว่าน้ำหนัก

ดูเพิ่ม
-------

* อภิธานศัพท์ทฤษฎีกราฟ
* ปัญหาวิถีสั้นสุด
* ปัญหาการเดินทางของพนักงานขาย
**เริงยศ ศรีวรพงษ์พันธ์** (2 พฤษภาคม พ.ศ. 2496 – ) เป็นนักกีฬาฟันดาบสากลชาวไทย ผู้ซึ่งเข้าร่วมแข่งขันในเอเป้ประเภททีม รวมถึงเซเบอร์ทั้งในประเภทบุคคลและทีมในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์, สุทธิพงษ์ สันติเทวกุล, สมชัย ตรังเจริญงาม และ เสน่ห์ เชาว์สุรินทร์

เริงยศ ศรีวรพงษ์พันธ์ เป็นศิษย์เก่าโรงเรียนเตรียมอุดมศึกษา รุ่นที่ 32 และยังเป็นตัวแทนทีมชาติไทยร่วมกับเรืออากาศเอกสุทธิพงษ์ สันติเทวกุล ในการเข้าแข่งขันฟันดาบสากลในเอเชียนเกมส์ 1974 โดยเริงยศมีตำแหน่งเป็นประธานชมรมฟันดาบพระเกี้ยวในขณะนั้น นอกจากนี้ เขายังมีบทบาทในฐานะเป็นผู้ถ่ายทอดศิลปะการซ่อมดาบเอเป้ รวมถึงเทคนิคการเดินสายไฟฟ้าที่ดาบ และแม้กระทั่งการดัดมุมดาบ การตัดหางใบดาบ ตลอดจนทำหน้าที่เป็นคณะกรรมการกีฬาฟันดาบสากลในกีฬามหาวิทยาลัยแห่งประเทศไทย ครั้งที่ 38

อ้างอิง
-------

1. 1 2 3  "Royengyot Srivorapongpant Olympic Results". *sports-reference.com*. คลังข้อมูลเก่าเก็บจากแหล่งเดิมเมื่อ 2010-09-10. สืบค้นเมื่อ 2011-04-16.
2. 1 2  ประวัติฟันดาบในประเทศไทย ในคลังความรู้[*ลิงก์เสีย*]
3. 1 2 3  แลหลัง 3 ครั้งแรกในกีฬาโอลิมปิก เกมส์ (ปี 2519) ของฟันดาบไทย
4. ↑  4 - Alumni Portrait 2[*ลิงก์เสีย*]
5. ↑  การซ่อมดาบเอเป้เบื้องต้น
6. ↑  More - จุฬาลงกรณ์มหาวิทยาลัย : จุฬาสัมพันธ์[*ลิงก์เสีย*]
**เริมบริเวณอวัยวะเพศ** (อังกฤษ: Genital herpes) เป็นเชื้อโรคที่มีอนุภาคเล็กๆ ภายในเซล อาศัยอยู่ใน DNA ของนิวเคลียสของเซล DNA หรือ สารทางพันธุกรรมนี้ จะล้อมรอบด้วยโปรตีนหรือไลโปโปรตีน เปลือกหุ้มที่ปกป้องกรดนิวคลีอิคนี้ ในอีกทางหนึ่ง กลับทำให้เชื้อไวรัสเริมเพิ่มความสามารถในการกำจัดเซลอื่นๆ

ไวรัสเริมที่เกิดบริเวณอวัยวะเพศ เป็นกลไกทางพันธุกรรมอิสระที่เข้าไปควบคุมกลไกของเซล ทำให้เกิดการสังเคราะห์ไวรัสโปรตีน และ ไวรัสกรดนิวคลีอิค ไวรัสเริมที่เกิดบริเวณอวัยวะเพศไม่ใช่สิ่งที่มีชีวิต มันเพียงแต่สามารถเพิ่มปริมาณของตัวมันซ้ำๆ ในเซลแม่ของสิ่งมีชีวิต ซึ่งเมื่อเกิดการติดเชื้อ จะสร้างไวรัสกรดนิวคลีอิค และสุดท้าย มันจะสังเคราะห์โปรตีนที่ห่อหุ้ม ไวรัสเริมชนิดนี้ จะทำซ้ำตัวเองภายในเซล ของสิ่งมีชีวิตที่เป็นเซลแม่ และส่งต่อไปยังเซลอื่นๆ รวมถึงในระบบร่างกาย ของสิ่งมีชีวิตที่เป็นเซลแม่ มีงานวิจัยที่ชี้ให้เห็นว่า เมื่อบำบัดไวรัสเริมโดยใช้น้ำมันหอมระเหย ที่ได้รับการรับรอง ที่ปริมาณและความเข้มข้นหนึ่ง ซึ่งประกอบด้วย นิวคลีโอฟิลิก (ซิทรัล) จะมีประสิทธิภาพสูงสุด ในการกำจัดเชื้อโรคทิ่เกิดกับไวรัสที่ อยู่บริเวณเปลือกหุ้ม เช่น ไวรัสเริม ความสามารถในการทำให้ไวรัสเริม มีคุณสมบัติเป็นกลางนี้ยังพบใน สารเทอร์ฟีน อัลกอฮอล์ ซึ่งเป็นส่วนประกอบของน้ำมันหอมระเหยเหมือนกัน
**แผนดินปืน** (อังกฤษ: Gunpowder Plot) ใน ค.ศ. 1605 ซึ่งในศตวรรษก่อนมักเรียก **แผนกบฏดินปืน**หรือ**กบฏเยสุอิต** เป็นความพยายามลอบปลงพระชนม์พระเจ้าเจมส์ที่ 1 แห่งอังกฤษและที่ 6 แห่งสกอตแลนด์ที่ล้มเหลว โดยกลุ่มคาทอลิกอังกฤษ อันมีรอเบิร์ต เคตส์บี (Robert Catesby) เป็นผู้นำ

แผนคือ ระเบิดสภาขุนนางระหว่างการพิธีเปิดประชุมรัฐสภาอังกฤษในวันที่ 5 พฤศจิกายน ค.ศ. 1605 เป็นการนำกบฏประชาชนในมิดแลนส์ซึ่งเจ้าหญิงเอลิซาเบธ พระราชธิดาวัยเก้าพรรษาของพระเจ้าเจมส์ จะถูกยกเป็นพระมหากษัตริย์คาทอลิก เคตส์บีอาจเริ่มแผนหลังความหวังในอันจะได้ความอดกลั้นทางศาสนามากขึ้นภายใต้พระเจ้าเจมส์เสื่อมลง ปล่อยให้ชาวอังกฤษคาทอลิกจำนวนมากผิดหวัง ผู้ร่วมคบคิด ได้แก่ จอห์น ไรต์, ทอมัส วินเทอร์ (Thomas Wintour), ทอมัส เพอร์ซี, กาย ฟอกส์, ทอมัส เบตส์, รอเบิร์ต วินเทอร์, คริสโตเฟอร์ ไรต์, จอห์น แกรนต์, แอมโบรส รุกวุด, เซอร์เอเวอราด ดิกบีและฟรานซิส เทรชัม ฟอกส์ซึ่งมีประสบการณ์ทหารสู้รบในเนเธอร์แลนด์ของสเปนเพื่อปราบกบฏดัตช์ 10 ปี ได้รับมอบหมายให้รับผิดชอบระเบิด

แผนดังกล่าวรั่วสู่ทางการในจดหมายนิรนามส่งถึงวิลเลียม พาร์กเกอร์ บารอนมอนทีเกิลที่ 4 เมื่อวันที่ 26 ตุลาคม ค.ศ. 1605 ระหว่างการค้นสภาขุนนางเมื่อเวลาราวเที่ยงคืนของวันที่ 4 พฤศจิกายน ค.ศ. 1605 ฟอกส์ถูกพบว่ากำลังเฝ้าดินปืน 36 ถัง ซึ่งมากพอระเบิดสภาขุนนางเป็นซาก และถูกจับกุม ผู้ก่อการส่วนมากหนีออกจากกรุงลอนดอนเมื่อทราบการตรวจพบแผน โดยพยายามหาการสนับสนุนตามทาง หลายคนปักหลักสู้กับนายอำเภอวอร์เซเตอร์และบริวารที่ไล่กวดที่บ้านฮอลเบกี (Holbeche House) ในการต่อสู้ที่เกิดตามมา เคสต์บีเป็นผู้หนึ่งที่ถูกยิงเสียชีวิต ในการพิจารณาคดีในศาลเมื่อวันที่ 26 มกราคม ค.ศ. 1606 ผู้รอดชีวิตแปดคน รวมทั้งฟอกส์ ถูกพิพากษาลงโทษและตัดสินให้ถูกแขวนคอ, ควักไส้และผ่าสี่
**เรโนไซเบอร์ไนฟ์** (อังกฤษ: Reno CyberKnife) เป็นศูนย์รักษามะเร็งซึ่งตั้งอยู่ที่มณฑลเรโน รัฐเนวาดา ซึ่งมีความเชี่ยวชาญในด้านการฉายรังสีแบบครั้งเดียว ศูนย์ดังกล่าวเป็นส่วนหนึ่งของการให้บริการจากศูนย์การแพทย์ภูมิภาคเซนต์แมรี และยังเป็นส่วนหนึ่งของศูนย์เนื้องอกในสมองเซนต์แมรี เรโนไซเบอร์ไนฟ์เป็นผู้ให้บริการด้านเทคโนโลยีมีดไซเบอร์เพียงแห่งเดียวในตอนเหนือของรัฐเนวาดา และทำการรักษาต่อมลูกหมาก กับโรคมะเร็งปอดและเนื้องอกในสมองอยู่บ่อยครั้ง

บุคคลสำคัญ
----------

ดร.โจนาธาน เทย์
ดร.โจนาธาน เทย์ เป็นผู้อำนวยการฝ่ายการแพทย์ของเรโนไซเบอร์ไนฟ์ เขามีความคล่องแคล่วในด้านสายตรวจทางคลีนิก และได้ดำเนินการวิจัยเกี่ยวกับมะเร็งต่อมลูกหมากรวมถึงการรักษา ภายใต้การนำของเขา เรโนไซเบอร์ไนฟ์ได้มีการพัฒนางานวิจัยทางคลินิกโรคมะเร็ง และดำเนินการการบำบัดมะเร็งต่อมลูกหมากหลายรูปแบบ ดร.เทย์ ยังเป็นหนึ่งในผู้ได้รับการจารึกชื่อเป็น "วีรบุรุษแห่งการดูแลสุขภาพ" ของนิตยสารเนวาดาบิสิเนส 2010  สำหรับผลงานของเขาในด้านการแพทย์

ดร.ฮิลลารี เฟลมมิง
ดร.ฮิลลารี เฟลมมิง เป็นหนึ่งในสามศัลยแพทย์หญิงในทางโรคประสาทของฝั่งตะวันตก เธอสำเร็จการศึกษาจากมหาวิทยาลัยนอร์ทแคโรไลนา แชเปิลฮิลล์ และยังได้รับวุฒิปริญญาเอกทางพันธุศาสตร์จากมหาวิทยาลัยเพนซิลวาเนีย เธอมีความเชี่ยวชาญด้านการรักษาเนื้องอกในสมอง

ใน ค.ศ. 2010 ดร.เฟลมมิง และ ดร.เทย์ เป็นหนึ่งในกลุ่มแพทย์ผู้ก่อตั้งศูนย์เนื้องอกในสมองเซนต์แมรี ซึ่งศูนย์ดังกล่าวจัดเป็นศูนย์เนื้องอกในสมองแห่งแรกของภูมิภาค เรโนไซเบอร์ไนฟ์ให้การรักษาด้วยการฉายรังสีแบบครั้งเดียวสำหรับผู้ป่วยที่รับการสมัครของศูนย์เนื้องอกในสมองเซนต์แมรีทั้งหมด

การวิจัยทางคลินิกและการฝึกอบรม
------------------------------

เรโนไซเบอร์ไนฟ์ได้ประกาศสองการศึกษาทางคลีนิกซึ่งมุ่งเน้นไปที่การรักษามะเร็งต่อมลูกหมากโดยใช้ไซเบอร์ไนฟ์ ซึ่งเป็นการศึกษาเรื่อง "Prostate CyberKnife Stereotactic Body Radiotherapy: Report on the Early Experience at a Community-based CyberKnife Center" ปี 1 และปี 2 

ในเดือนกุมภาพันธ์ ค.ศ. 2012 เหล่าแพทย์จากเม็กซิโกซิตี้ได้เดินทางไปยังสหรัฐอเมริกา และได้รับการฝึกฝนโดยเจ้าหน้าที่จากไซเบอร์ไนฟ์ เพื่อความเตรียมพร้อมสำหรับการมาถึงของเครื่องไซเบอร์ไนฟ์รุ่นที่สองในเม็กซิโก และเป็นครั้งแรกโดยการสนับสนุนจากโครงการของรัฐบาล

อ้างอิง
-------

1. ↑  "Reno CyberKnife focuses on education during Brain Tumor Awareness Month". Fox News. คลังข้อมูลเก่าเก็บจากแหล่งเดิมเมื่อ 2012-06-22. สืบค้นเมื่อ 19 June 2012.
2. ↑  "Medical Director". Reno CyberKnife. คลังข้อมูลเก่าเก็บจากแหล่งเดิมเมื่อ 2012-08-09. สืบค้นเมื่อ 19 June 2012.
3. ↑  "Healthcare Heroes". Nevada Business Magazine. สืบค้นเมื่อ 19 June 2012.[*ลิงก์เสีย*]
4. ↑  "Hilari L. Fleming, MD, PhD, FAANS". Sierra Neurosurgery Group. สืบค้นเมื่อ 19 June 2012.
5. ↑  "Saint Mary's and Sierra Neurosurgery Group Partner to Speed up Time Between Brain Cancer Diagnosis and Treatment". American City Business Journals. สืบค้นเมื่อ 19 June 2012.
6. ↑  "Prostate CyberKnife Stereotactic Body Radiotherapy: Report on the Early Experience at a Community-based CyberKnife Center" (PDF). Reno CyberKnife.[*ลิงก์เสีย*]
7. ↑  "International Physicians visit Saint Mary's to train on CyberKnife". Saint Mary's Regional Medical Center.
**วิธีเฮเลนโดรอน** พัฒนาโดยนักภาษาศาสตร์และนักการศึกษา Helen Doron เป็นหนึ่งในระบบการศึกษาภาษาอังกฤษตอนต้นในช่วงแรกของโลก เริ่มใช้วิธีการนี้มาตั้งแต่ปี 1986 เด็กอายุตั้งแต่สามเดือนจนถึงเด็กโตที่เรียนภาษาอังกฤษด้วย วิธีเฮเลนโดรอน นี้ จะเสมือนการที่พวกเขาได้เรียนรู้ ผ่านภาษาแม่ของพวกเขาเอง ในปี 2009 เด็กกว่าหนึ่งล้านคนได้เรียนรู้ภาษาอังกฤษผ่านวิธีการนี้

โปรแกรมการเรียนรู้ของวิธีการนี้จะอยู่ที่หลักสูตร 12 ปี ที่ครอบคลุมสำหรับเด็กอายุ 3 เดือนจนถึง 14 ปี หลักสูตรจะมุ่งไปที่สองกลุ่ม คือ กลุ่มหลังเลิกเรียนขนาดเล็กของโรงเรียนอนุบาลและโรงเรียนระดับประถมศึกษาตอนต้น วิธีเฮเลนโดรอนใช้การเล่นเกม, กิจกรรมที่สนุกสนาน, สมุดงาน, แฟลชการ์ด, และซีดีเพลงเพื่อเสริมสร้างการพูดภาษาอังกฤษ การออกเสียง คำศัพท์และไวยากรณ์, การอ่านและการเขียนสำหรับเด็กที่มีอายุมากขึ้น

ประวัติความเป็นมา
-----------------

Doron เริ่มพัฒนาวิธีการนี้เมื่อเธอศึกษาบทเรียนไวโอลินสำหรับลูกของเธอ ทำให้ โดรอน สนใจกับทฤษฎีการสอนไวโอลินของ Dr.Suzuki เป็นอย่างมาก ซึ่งเป็นทฤษฎีการเรียนดนตรีที่สัมพันธ์กับการเรียนภาษา

ดร. ซูซูกิ ตระหนักว่าเด็กทุกคนบนโลกสามารถพูดภาษาแม่ของตนเองได้อย่างง่ายๆ เขาจึงประยุกต์หลักนี้เข้ามาใช้ในการสอนดนตรี ดร. ซูซูกิ เรียกวิธีการนี้ว่า วิธีภาษาแม่ "the mother-tongue approach" ในฐานะนักภาษาศาสตร์และนักการศึกษา โดรอนก็เข้าใจถึงความสำคัญในการสอนภาษาอังกฤษ ด้วยหลักการเดียวกันกับ ดร.ซูซูกิ ที่จะเน้นเกี่ยวกับความรับผิดชอบของผู้ปกครองที่ต้องคอยกระตุ้น ให้กำลังใจและเสริมแรง เพื่อให้เด็ก ๆ ได้ฟังเสียงไวโอลินซ้ำจนสามารถเรียนรู้ได้เองในที่สุด ซึ่งโดรอนก็ได้นำหลักการเดียวกันนี้มาใช้เช่นกัน นอกจากนี้การสอนของ Glenn Doman ที่รู้จักกันในนามของ วิธี Doman และสถาบันของเขา ที่เกี่ยวกับผลสัมฤทธิ์ของศักยภาพมนุษย์ ได้มีอิทธิพลต่อโดรอน ในการสรั้างวิธีเฮเลนโดรอน นี้ขึ้นมาด้วย วิธี Doman นำมาปรับใช้กับธีวิธีเฮเลนโดรอนในด้านที่เกี่ยวข้องกับการเร่งการพัฒนาการของเด็ก และการเพิ่มพูนความเฉลียวฉลาดของทารก

ในปี 1985 โดรอน ต่อเติมและปรับปรุงการสอนภาษาอังกฤษของเธอ โดยใช้เทปที่ทำขึ้นเอง บทกลอน และนิทาน สอนให้กับเด็กจากประเทศที่ไม่ใช้ภาษาอังกฤษเป็นภาษาแม่ วิธีเฮเลนโดรอนนี้ ประสบความสำเร็จเป็นอย่างมากในการจำลองสภาพแวดล้อมของการใช้ภาษาอังกฤษ และ เลียนแบบกระบวนการทางธรรมชาติของการเรียนรู้ภาษาแม่ วิธีการนี้ได้ถูกนำไปใช้กับเด็กแพร่หลายทั่วโลก รวมถึง ประเทศไทย

อ้างอิง
-------

1. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2012-02-21. สืบค้นเมื่อ 2011-06-17.
2. ↑
3. ↑  Nurtured by Love, Sinichi Suzuki
4. ↑  Ability Development from Age Zero, Sinichi Suzuki
5. ↑  Glenn Doman, Janet Doman (2005-10-12) [1964]. How To Teach Your Baby To Read (Revised ed.). Square One Publishers. ISBN 0-7570-0185-8.
6. ↑  Glenn J. Doman, Janet Doman (2005-11-05) [1983]. How To Multiply Your Baby's Intelligence (Revised ed.). Square One Publishers. ISBN 0-7570-0183-1.
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2009-04-22. สืบค้นเมื่อ 2011-06-20.
**วิทูร สุริยวนากุล**เป็นชาวจังหวัดร้อยเอ็ดโดยกำเนิด เขาถูกจัดให้อยู่ในบัญชี 50 บุคคลที่ร่ำรวยที่สุดในประเทศไทยหลายปีซ้อน เป็นผู้ก่อตั้งธุรกิจค้าปลีกวัสดุก่อสร้างรายใหญ่ในนาม บมจ.สยามโกลบอลล์เฮ้าส์

โดยในปี 2561 นิตยสารฟอร์บส์ (Forbes) จัดให้อันดับความร่ำรวยของนายวิทูรอยู่ในอันดับที่ 31 ของไทยด้วยมูลค่าทรัพย์สินกว่า 3.35 หมื่นล้านบาท นายวิทูร สุริยวนากุล จบการศึกษาระดับปริญญาตรี วิศวกรรมโยธา จากคณะวิศวกรรมศาสตร์ มหาวิทยาลัยขอนแก่น และปริญญาโทบริหารธุรกิจมหาบัญฑิต (MBA) มหาวิทยาลัยขอนแก่น เดิมพื้นเพครอบครัวของนายวิทูรประกอบอาชีพค้าปลีก-ส่งอาหารสัตว์ หลังจากเรียนจบมหาวิทยาลัย เขาประกอบอาชีพวิศวกรและผู้รับเหมาก่อสร้าง ก่อนจะขยับมาสร้างกิจการร้านขายสุขภัณฑ์และฮาร์ดแวร์ในชื่อ "ร้อยเอ็ดฟาร์ม" ในปี 2531 จากนั้นเขาพัฒนาธุรกิจจากร้านค้าปลีกธรรมดาให้กลายเป็นร้านขายวัสดุก่อสร้างและของตกแต่งบ้านในรูปแบบโมเดิร์นเทรดเป็นแห่งแรกใน จ.ร้อยเอ็ด ด้วยเงินลงทุน 150 ล้านบาท เมื่อปี 2540 โดยบริษัทของเขาเติบโตอย่างต่อเนื่อง จนกระทั่งปี 2552 เขานำบริษัทเข้าจดทะเบียนในตลาดหลักทรัพย์เป็นครั้งแรกในนาม บริษัท สยามโกลบอลล์เฮ้าส์ จำกัด (มหาชน) (GLOBAL) และสามารถขยายสาขาภายในประเทศได้ 76 สาขา (2565) และต่างประเทศ เช่น กัมพูชา พม่า ลาว เป็นต้น

ประวัติการศึกษา
---------------

* ปริญญาตรี วิศวกรรมโยธา มหาวิทยาลัยขอนแก่น ปี 2523
* ปริญญาโท บริหารธุรกิจมหาบัณฑิต (MBA), มหาวิทยาลัยขอนแก่น

อ้างอิง
-------

แม่แบบ:Forbes Thailand

1. ↑
**ราชอาณาจักรเซดัง** (Kingdom of Sedang; ภาษาฝรั่งเศส: Royaume des Sedangs) เป็นเขตการปกครองที่ก่อตั้งขึ้นชั่วคราวในพุทธศตวรรษที่ 24 โดยนักผจญภัยชาวฝรั่งเศส ชาร์เลิส-มารี ดาวิด เดอ แมเรนาในดินแดนที่ปัจจุบันคือประเทศเวียดนาม

แมเรนาเคยเป็นเจ้าหน้าที่ของรัฐบาลฝรั่งเศสมาก่อนและมีประวัติน่าสงสัยว่าเคยเกี่ยวข้องกับการทุจริตได้เป็นเจ้าของที่ดินเพาะปลูกใน พ.ศ. 2431 ในอินโดจีนฝรั่งเศส ในระยะที่กษัตริย์สยามได้กล่าวอ้างสิทธิในดินแดนดังกล่าวกับฝรั่งเศส แมเรนาได้เดินทางเข้าไปยังดินแดนตอนในเพื่อไปเจรจากับหัวหน้าเผ่าท้องถิ่นต่างๆ เมื่อเขาไปถึงได้เจรจากับหัวหน้าเผ่าเพื่อจัดตั้งราชอาณาจักรภายใต้การปกครองของเขา โดยเขากล่าวอ้างว่าเผ่าเหล่านี้ไม่เคยส่งบรรณาการให้อันนัมและมีสิทธิที่จะเป็นเอกราช ราชอาณาจักรเซดังที่เขาตั้งชื่อนี้ประกอบด้วยเผ่าบะห์นาร์ เผ่าเรเงา และเผ่าเซดัง เขาได้รับเลือกให้เป็นกษัตริย์จากเผ่าเหล่านี้ ตั้งเมืองหลวงที่กนกุงหรือเปเลย อักนาที่แปลว่าเมืองใหญ่ เมื่อวันที่ 3 มิถุนายน พ.ศ. 2431

จากนั้น เขาได้ติดต่อไปยังสาธารณรัฐฝรั่งเศสที่สามเพื่อยกราชอาณาจักรนี้ให้แลกกับสิทธิผูกขาดทางการค้า และยังกล่าวว่าปรัสเซียสนใจดินแดนของเขาถ้าฝรั่งเศสไม่สนใจ เมื่อรัฐบาลฝรั่งเศสไม่ตอบสนอง เขาจึงไปติดต่ออังกฤษในฮ่องกง ต่อมาเขาเดินทางไปเบลเยียม ซึ่งใน พ.ศ. 2432 มีนักการเงินสนับสนุนเงินและอาวุธแก่เขาแลกกับสิทธิในการทำเหมืองแร่ในราชอาณาจักร การเดินทางกลับสู่ราชอาณาจักรเซดังของแมเรนาถูกขัดขวางโดยกองทัพเรือฝรั่งเศสที่ปิดล้อมท่าเรือของเวียดนาม และอาวุธของเขาถูกยึดที่สิงคโปร์

ราชอาณาจักรเซดังสิ้นสุดลงเมื่อแมเรนาเสียชีวิตลง แมเรนาได้เปลี่ยนมานับถือศาสนาอิสลามและมีภรรยาเป็นหญิงชาวพื้นเมืองหลายคน เขาเสียชีวิตอย่างมีเงื่อนงำเมื่อ 11 พฤศจิกายน พ.ศ. 2433 ที่มลายา ซึ่งมีทั้งที่กล่าวว่าเขาเสียชีวิตเพราะงูกัด ถูกวางยาพิษ หรือเพราะการต่อสู้

แหล่งข้อมูลอื่น
---------------

* The Imperial Collection - A site documenting the history and stamps issued by Sedang.
* The Kingdom of Sedang - A contemporary Canadian-based Sedang revival group. They have no link to Mayrena's kingdom.
ส่วนตะวันตกของเส้นควบคุมแท้จริง ซึ่งลากผ่านดินแดนที่ครอบครองโดยจีนและอินเดียในแถบเทือกเขาหิมาลัย เส้นดังกล่าวเน้นไปยังพรมแดนก่อนหน้าสงครามระหว่างทั้งสองประเทศในปี ค.ศ. 1962 เมื่อกองทัพอินเดียและจีนต่อสู้กันเพื่อแย่งชิงเหนือดินแดนซึ่ง "ไม่มีแม้กระทั่งยอดหญ้าแทงพ้นดินขึ้นมา" โดยนายกรัฐมนตรีเนห์รูได้กำหนดเส้นดังกล่าว
**เส้นควบคุมแท้จริง** (อังกฤษ: Line of Actual Control) เป็นพรมแดนที่มีประสิทธิผลระหว่างอินเดียกับจีน เส้นควบคุมแท้จริงมีความยาว 4,057 กิโลเมตรและตัดผ่านแคว้นสามแคว้นในรัฐอินเดียตอนเหนือ: ทางตะวันตก (ลาดัก กัศมีร์) ตอนกลาง (รัฐอุตตราขัณฑ์ รัฐหิมาจัลประเทศ) และทางตะวันออก (รัฐสิกขิม รัฐอรุณาจัลประเทศ) นายกรัฐมนตรีจีน โจว เอินไหล ได้ใช้วลีดังกล่าวเป็นครั้งแรกในจดหมายถึงนายกรัฐมนตรีอินเดีย ชวาหระลาล เนห์รู ลงวันที่ 24 ตุลาคม ค.ศ. 1959

ในจดหมายลงวันที่ 7 พฤศจิกายน ค.ศ. 1959 โจวกล่าวแก่เนห์รูว่าเส้นควบคุมแท้จริงดังกล่าวประกอบด้วย "สิ่งที่เรียกว่า แนวแมกมาฮอนทางตะวันออกและโยงมายังพื้นที่ซึ่งแต่ละฝ่ายปกครองอยู่อย่างแท้จริงทางตะวันตก" ระหว่างสงครามจีน-อินเดีย (ค.ศ. 1962) เนห์รูอ้างว่าตนไม่ทราบว่าแนวดังกล่าววอยู่ตรงไหน: 

> 
> "ไม่มีเหตุผลหรือความหมายในข้อเสนอของจีนที่จะถอนกำลังออกไป 20 กิโลเมตรจากสิ่งที่พวกเขาเรียกว่า 'เส้นควบคุมแท้จริง' อะไรคือ 'เส้นควบคุม' มันคือแนวที่พวกเขาสร้างขึ้นโดยการรุกรานตั้งแต่ต้นเดือนกันยายนใช่หรือไม่ การรุกคืบเข้ามาสี่สิบหรือหกสิบกิโลเมตรด้วยการใช้กำลังทหารอย่างโจ่งแจ้งและเสนอที่จะถอนกำลังออกไปยี่สิบกิโลเมตรโดยให้ทั้งสองฝ่ายดำเนินการ นี่เป็นเครื่องมือหลอกลวงที่ไม่อาจหลอกใครได้เลย"
> 
> 
> 

โจวตอบว่าเส้นควบคุมแท้จริงเป็น "โดยพื้นฐานแล้วก็คือแนวควบคุมแท้จริงดังเช่นที่มีระหว่างจีนและอินเดียเมื่อวันที่ 7 พฤศจิกายน ค.ศ. 1959 เพื่อให้เป็นรูปธรรมยิ่งขึ้น ในส่วนตะวันออก มันทับกันสนิทกับสิ่งที่เรียกว่าแนวแมกมาฮอน และในทางตะวันตกและตอนกลาง มันทับซ้อนกับแนวปรกติวิสัยมาแต่เดิมซึ่งได้รับการระบุอย่างไม่เปลี่ยนแปลงโดยจีน"

กฎหมายรับรู้วลีดังกล่าวในข้อตกลงจีน-อินเดีย ซึ่งได้รับการลงนามใน ค.ศ. 1993 และ ค.ศ. 1996 ข้อตกลงในปี ค.ศ. 1996 ระบุว่า "จะไม่มีกิจกรรมใด ๆ จากทั้งสองฝ่ายจะสามารถรุกล้ำเส้นควบคุมแท้จริง"

อ้างอิง
-------

1. ↑  "Another Chinese intrusion in Sikkim เก็บถาวร 2011-09-28 ที่ เวย์แบ็กแมชชีน", OneIndia, Thursday, 19 June 2008. Accessed: 2008-06-19.
2. ↑  Maxwell, Neville (1999). "India's China War". เก็บจากแหล่งเดิมเมื่อ 2008-08-22. สืบค้นเมื่อ 2008-10-21.
3. ↑  Chou's Latest Proposals เก็บถาวร 2011-07-17 ที่ เวย์แบ็กแมชชีน"
4. ↑  Sali, M.L. (2008) *India-China border dispute*, p. 185, ISBN 1434369714.
**เอกสารอันนุสมิราบิลิส** (ละติน: *annus mīrābilis*, หมายถึง "ปีมหัศจรรย์") เป็นเอกสารสี่ฉบับที่อัลเบิร์ต ไอน์สไตน์จัดพิมฑืในวารสารวิทยาศาสตร์ *อันนาเลนแดร์ฟิสิก* (หนังสือฟิสิกส์รายปี) ในปี 1905 เอกสารสี่ฉบับนี่มีคุณูปการสำคัญต่อรากฐานของวิชาฟิสิกส์สมัยใหม่ โดยได้ปฏิวัติความเข้าใจในวงวิทยาศาสตร์ต่อมโนทัศน์มูลฐานเรื่องปริภูมิ เวลา มวลและพลังงาน เนื่องจากไอน์สไตน์สามารถจัดพิมพ์เอกสารน่าทึ่งสี่เรื่องนี้สำเร็จในปีเดียวกัน จึงเป็นที่มาของชื่อเอกสารดังกล่าว

เอกสารฉบับแรกอธิบายปรากฏการณ์โฟโตอิเล็กทริก ซึ่งเป็นการค้นพบจำเพาะที่ทำให้ไอน์สไตน์ได้รับรางวัลโนเบลสาขาฟิสิกส์ เอกสารที่สองอธิบายการเคลื่อนที่แบบบราวน์ ซึ่งทำให้นักฟิสิกส์ต้องยอมรับการมีอยู่ของอะตอม ฉบับที่สามเป็นการเสนอทฤษฎีสัมพัทธภาพพิเศษของไอน์สไตน์ ฉบับที่สี่ ซึ่งเป็นผลสืบเนื่องของสัมพัทธภาพพิเศษ พัฒนาหลักความสมมูลมวล–พลังงาน ซึ่งแสดงด้วยสมการอันมีชื่อเสียง {\displaystyle E=mc^{2}} ทำให้นำไปสู่การค้นพบและใช้พลังงานอะตอม เอกสารสี่ฉบับนี้ ร่วมกับกลศาสตร์ควอนตัมและทฤษฎีสัมพัทธภาพทั่วไปของไอน์สไตน์ในเวลาต่อมา รวมกันเป็นรากฐานของฟิสิกส์สมัยใหม่

อ้างอิง
-------

1. ↑  Nobel Foundation. "The Nobel Prize in Physics 1921". สืบค้นเมื่อ November 7, 2020.
เจ้าหญิงบัสมาห์ บานิ อาหมัด (อังกฤษ: Princess Basmah Bani Ahmad) ประสูติเมื่อปี 2522 ณ ประเทศแคนาดา เป็นธิดาของ มาฮาหมุด ฮัสซัน บานิ อาหมัด โดยพระบิดาของพระองค์เป็นนักธุรกิจในประเทศแคนาดา โดยทรงมีพระพี่น้อง ดังนี้

1. บัสมาห์ บานิ อาหมัด
2. นาเดียร์ บานิ อาหมัด
3. ยัสมีน บานิ อาหมัด

พระองค์ลงทะเบียนเรียนเรียนที่โรงเรียนมัธยมสแตรนฟอร์ด โรงเรียนมัธยมกลาง ทรงเข้าเรียนที่ฟรายวิช เชก ในลอนดอน ก่อนที่จะทรงลงทะเบียนเรียนที่ มหาวิทยาลัยแห่งเวสเทิร์นออนแทรีโอ ในคณะคณิตศาสตร์ เพื่อฝึกการบินเป็นงานอดิเรกในแคนาดาก่อนจะย้ายไปอยู่ที่จอร์แดนเมื่อปี พ.ศ. 2548 ในจอร์แดน พระองค์ได้รับการฝึกอบรมจาก Middle East Aviation Academy ในอัมมานเพื่อขอรับใบอนุญาตการบินและหลังจากนั้นในปี 2550 ทรงได้เข้าร่วมการบินสถาบันการศึกษาในอควาบา ทรงทำงานเป็นหัวหน้านักบินที่ เดอะ รอยัล เอดิโอ สอปร์ต คัพ ของจอร์แดน ซึ่งพระสวามีทรงเป็นประธาน ทรงเป็นนักบินหญิงคนแรกของจอร์แดนที่ได้รับใบรับรอง aerobatics ขั้นพื้นฐาน ต่อมาทรงได้พบกับพระสวามีในอนาคต ที่ดูไบแอร์โชว์ในเดือนพฤศจิกายน 2554

เสกสมรส
-------

เมื่อวันที่ 12 มกราคม 2555 ศาลหลวงจอร์แดนได้ประกาศการเสมรสของเจ้าชายฮัมซา บิน ฮุสเซน และนางสาว บัสมาห์ บานิ อาหมัด ซึ่งพิธีเสกสมรสนั้นจัดขึ้นในพระตำหนักส่วนพระองค์ของเจ้าชายฮัมซา
โดยมีพระราชวงศ์เสด็จพระราชดำเนินเข้าร่วมพิธี อาทิ สมเด็จพระราชาธิบดีอับดุลลอฮ์ที่ 2 แห่งจอร์แดน สมเด็จพระราชินีรานยาแห่งจอร์แดน สมเด็จพระราชินีนูร์แห่งจอร์แดน มาฮาหมุด ฮัสซัน บานิ อาหมัด พระบิดาของพระองค์ และพระราชวงศ์จอร์แดนอีกหลายพระองค์

สมเด็จพระราชาธิบดีอับดุลลอฮ์ที่ 2 แห่งจอร์แดน ทรงพระกรุณาโปรดเกล้าโปรดกระหม่อมพระราชทานเลี้ยงพระกระยาหารกลางวันที่ สวนสาธารณะชัสมา เนื่องในโอกาสงานเสกสมรสของพระอนุชาและเจ้าหญิงบัสมาห์ ซึ่งมีสมาชิกในพระราชวงศ์ นายกรัฐมนตรี วุฒิสภาประธานสภาผู้แทนราษฎร ประธานสภาตุลาการ หัวหน้าศาล เจ้าหน้าที่อาวุโสและสมาชิกของครอบครัว บานิ อาหมัด โดยหลังเสกสมรสแล้ว นางสาวบัสมาห์ได้รับพระอิสริยยศเป็น **เจ้าหญิงบัสมาห์ บานิ อาหมัด พระชายา** พร้อมฐานันดร รอยัลไฮเนส มีพระธิดาดังนี้

1. เจ้าหญิงซิไน ประสูติ 3 พฤศจิกายน 2555
2. เจ้าหญิงนูร์ ประสูติ 5 กรกฎาคม 2557
3. เจ้าหญิงบาห์ดียา ประสูติ 8 เมษายน 2559
4. เจ้าหญิงนาไฟซาห์ ประสูติ 7 กุมภาพันธ์ 2561

อ้างอิง
-------



1. ↑  

	* Petra.gov.jo เก็บถาวร 2016-03-04 ที่ เวย์แบ็กแมชชีน
หยางสง วาดโดย อุตะงาวะ คุนิโยชิ
**หยางสง** (จีนตัวเต็ม : 楊雄 / อังกฤษ : Yang Xiong) สำเนียงแต้จิ๋วคือเอียหยง เป็นตัวละครสมมุติจากซ้องกั๋ง มีฉายาว่า **กวนสกป่วย** (จีน : 病關索 / อังกฤษ : Sick Guan Suo) เป็นผู้กล้าอันดับที่ 32 ของเขาเหลียงซาน แต่เดิมเขาเคยเป็นพัศดีในเมืองกีจิว (薊州) เนื่องจากนางพานเฉี่ยวหยิน (潘巧雲 ท.พัวคาหุน) ซึ่งเป็นเมียของเขา ได้คบชู้กับหลวงจีนเผยหยูไห่ (裴如海 ท.ปวยยิไฮ้) ทำให้เขาได้รู้ความจริงและสังหารนางเสีย จากนั้นได้เดินทางไปยังเขาเหลียงซานพร้อมกับสือซิ่วและสือเซียน ระหว่างทางไปมีเรื่องกับพวกคนของหมู่บ้านสกุลจู้ (祝家村 ท.จอกเกจึง) ทำให้สือเซียนถูกจับตัวไป เขากับสือซิ่วต้องไปขอความช่วยเหลือจากหลี่อิงแห่งหมู่บ้านสกุลหลี่ (李家村 ท.ลิเกจึง) จนทำให้เกิดการยุทธ์บ้านสกุลจู้

ต่อมา เขาได้เป็นหนึ่งในแม่ทัพทหารราบของเหลียงซาน และรอดตายจากสมรภูมิครั้งสุดท้ายในช่วงการปราบกบฏเมืองกังหนำ แต่แล้วเขาก็มีเนื้องอก และป่วยตาย ในขณะที่กำลังเดินทางกลับเมืองหลวง

อ้างอิง
-------

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" เก็บถาวร 2020-11-28 ที่ เวย์แบ็กแมชชีน. *Demystifying Confucianism*. Retrieved 19 December 2016.
**เจ้าหญิงทาเนีย โซฟีแห่งบูร์บง-ปาร์มา** (อังกฤษ: Tania de Bourbon Parme) ประสูติเมื่อวันที่ 13 พฤศจิกายน 2504 เป็นพระธิดาใน เจ้าชายอันเดอร์แห่งแห่งปาร์มา และ มารีนา เกรซี เป็นพระนัดดาใน เจ้าชายเรอเนแห่งบูร์บง-ปาร์มา และยังสืบเชื้อสายจากราชวงศ์เดนมาร์ก ผ่านทาง พระเจ้าคริสเตียนที่ 9 แห่งเดนมาร์ก ทั้งนี้ พระองค์ ยังเป็นพระภาติยะใน สมเด็จพระราชินีอานาแห่งโรมาเนีย พระญาติชั้นที่ 1 ใน มาร์กาเรตาแห่งโรมาเนีย เมื่อครั้นทรงพระเยาว์ พระบิดาและพระมารดาได้ย้ายไปอยู่บ้านของพระอัยยิกาฝ่ายพระชนก เจ้าหญิงมาร์กาเร็ตแห่งเดนมาร์ก ซึ่งเจ้าหญิงมาร์กาเร็ตทรงสอนมารยาท พิธีทางการของราชวงศ์ และประวัติของครอบครัว โดยเฉพาะความสัมพันธ์ในครอบครัวกับราชวงศ์บูร์บง พระองค์ทรงศึกษาการออกแบบกราฟิก ศิลปะ และการตกแต่งภายในที่ Penninghen School of Arts ในปารีส

เจ้าหญิงทาเนียทรงงานนักออกแบบเครื่องประดับ เครื่องใช้บนโต๊ะอาหาร และเครื่องประดับแฟชั่น Stephen Hung แต่งตั้งเจ้าหญิงทรงเป็นที่ปรึกษาพิเศษสำหรับโครงการโรงแรมของเขาในมาเก๊า โครงการอสังหาริมทรัพย์ถูกสร้างขึ้นผ่าน Louis XIII Holdings ต่อมาเปลี่ยนชื่อเป็น The 13 Holdings Limited

ตั้งแต่ปี 2551 ทรงดำรงตำแหน่งประธานของ L’Art Autrement Dit ซึ่งเป็นองค์กรที่ทรงก่อตั้งขึ้นเพื่อส่งเสริมศิลปะฝรั่งเศสแก่ผู้ซื้อชาวต่างชาติ ทรงได้ร่วมมือกับ S. T. Dupont บริษัทแบรนด์หรูของฝรั่งเศสเพื่อสร้างสรรค์เครื่องประดับสุดหรู หนึ่งในการออกแบบของพระองค์จากความร่วมมือครั้งนี้คือไฟแช็กที่แพงที่สุดในโลก Louis XIII Fleur de Parme ซึ่งได้รับการบันทึกใน บันทึกสถิติโลกกินเนสส์

เสกสมรส
-------

เจ้าหญิงทาเนียเสกสมรสกับกิลเบิร์ต ฌัก มาร์เซล เบโคด์ บุตรชายของกิลเบิร์ต เบโคด์ในปี พ.ศ. 2531 ทั้งคู่มีพิธีทางแพ่งในวันที่ 8 กรกฎาคมที่เมืองลาบุสซิแยร์ เมืองเวียนนา และพิธีแบบคาทอลิกในวันที่ 9 สิงหาคมที่เมืองเลอบุซง เมืองโลแซร์ โดยมีพระบุตร 3 คน ต่อมาทั้งคู่หย่ากันในปี พ.ศ. 2550 ต่อมาในปีนั้นทรงเสกสมรสครั้งที่สองกับ หลุยส์-อานส์ ลี แฮร์เบอรี

อ้างอิง
-------

* "Biography".
* "Tania de Bourbon Parme, Artiste designer, descendante des Capétiens". 29 September 2013.
* "Tania de Bourbon Parme, princesse bonnes manières !". Nice-Matin. 21 April 2019.Cheng, Jessica (6 August 2013). "Interview: Princesse Tania de Bourbon Parme". Tatler Hong Kong.
* "Design". O'Keeffe, Kate (13 December 2013). "The Wizard of Macau". Wall Street Journal – via www.wsj.com.Chen, Vivian (10 April 2017). "Louis XIII Royal Banquet at Grand Hyatt Macau". South China Morning Post. Retrieved 22 June 2020.
* "L'Art Autrement Dit".
* "Denis Durand's Dream Promenade". Yesicannes. 3 April 2015.
* "S.T.Dupont | Collection Royale". www.st-dupont.com.
* "Interview: Alain Crevet, CEO, S.T. Dupont". Luxury Society. 9 February 2016.
**หยิน หย่านเหลียง** (จีน: 尹衍樑; พินอิน: *Yǐn Yǎnliáng*) หรือ **ซามูเอล หยิน** (อักษรโรมัน: *Samuel Yin*) เป็นนักธุรกิจชาวไต้หวันประธานกลุ่มบริษัทร่วนไท่ (จีน: 潤泰企業集團, อังกฤษ: Ruentex Financial Group) และผู้ให้กำเนิด "รางวัลถัง" (Tang Prize)

ประวัติ
-------

หยินเกิดเมื่อวันที่ 16 สิงหาคม ค.ศ. 1950 สำเร็จการศึกษาด้านประวัติศาสตร์จากมหาวิทยาลัยวัฒนธรรมจีนในกรุงไทเป ก่อนจะสำเร็จการศึกษาระดับปริญญาโทด้านธุรกิจที่มหาวิทยาลัยแห่งชาติไต้หวันในปี ค.ศ. 1982 จากนั้นศึกษาต่อระดับปริญญาเอกที่มหาวิทยาลัยแห่งชาติเจิ้งจื้อก่อนจะสำเร็จการศึกษาในปี ค.ศ. 1986

ธุรกิจ
------

หยินเป็นประธานของกลุ่มบริษัทร่วนไท่ บริษัทด้านการลงทุนในธุรกิจสิ่งทอ ค้าปลีก การเงิน และอสังหาริมทรัพย์ตั้งแต่ปี ค.ศ. 1994 บริษัทก่อตั้งขึ้นที่จีนก่อนจะย้ายมาอยู่ที่ไต้หวัน มีการลงทุนทั้งในจีนและไต้หวัน หยินมีชื่อเสียงในการเป็นผู้ส่งเสริมผู้ประกอบการและวิสาหกิจเริ่มต้น ประสบความสำเร็จในธุรกิจจนมีทรัพย์สินสุทธิมากถึง 2.7 พันล้านดอลลาร์สหรัฐในเดือนมีนาคม ค.ศ. 2020 เป็นมหาเศรษฐีที่ร่ำรวยอันดับต้น ๆ ของไต้หวัน

รางวัลถัง
---------

หยินเป็นผู้ให้กำเนิดรางวัลถังเมื่อปี ค.ศ. 2012 อันเป็นรางวัลที่คล้ายกับรางวัลโนเบลสำหรับชาวเอเชีย ตั้งขึ้นเพื่อส่งเสริมงานวิจัยที่มีประโยชน์กับโลกและมนุษยชาติ ส่งเสริมวัฒนธรรมจีน และความสงบสุขของโลก ผู้ไดรับรางวัลในสาขาการพัฒนาที่ยั่งยืน ชีวเภสัชกรรม จีนศึกษา และกฎหมาย จะได้รับเงินรางวัลสาขาละ 1.7 ล้านดอลลาร์สหรัฐ

อ้างอิง
-------

1. 1 2  "Founder Dr. Yen-Liang Lin". คลังข้อมูลเก่าเก็บจากแหล่งเดิมเมื่อ 17 กรกฎาคม 2014. สืบค้นเมื่อ 26 มกราคม 2015.
2. ↑  "Taiwan's 50 Richest". *www.forbes.com*. สืบค้นเมื่อ 26 มกราคม 2015.
3. ↑  "Taiwan Chapter of International Academy of Engineering". *International Academy of Engineering*. สืบค้นเมื่อ 25 มกราคม 2022.
4. ↑  台湾为什么这么拽(四)台湾的NB企业家们 [Why is Taiwan so attractive (4) Taiwan's NB entrepreneurs]. *zhihu.com* (ภาษาจีน). 20 ธันวาคม 2021.
5. ↑  "Forbes profile: Samuel Yin". *Forbes*. สืบค้นเมื่อ 2 มีนาคม 2020.
6. ↑  "This Taiwanese Billionaire Is Launching An Asian 'Nobel Prize'". *Business Insider*. Agence France Presse. 28 มกราคม 2013. สืบค้นเมื่อ 14 กุมภาพันธ์ 2015.

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ

 |
ไข่นกกระทาเมื่อเทียบกับไข่ไก่และไข่เป็ด
พายมันฝรั่งหน้าเปิด (potato galettes) กับไข่นกกระทา
**ไข่นกกระทา** เป็นไข่ของนกประเภทนกคุ่มหรือนกกระทา มีลักษณะคล้ายกับไข่ไก่ แต่มีขนาดเล็กกว่ามากและมีจุดเด่นคือ มีจุดแต้มหรือลายประสีต่าง ๆ บนเปลือกไข่อันเป็นสีตามธรรมชาติ ที่ธรรมชาติสร้างไว้สำหรับให้หลบซ่อนจากสัตว์กินเนื้อที่จะมาขโมยไข่ไปกิน

ไข่นกกระทามีความสำคัญต่อมนุษย์ในฐานะเป็นอาหารเช่นเดียวกับไข่ไก่หรือไข่เป็ด ได้รับความนิยมไปทั่วโลกทั้งอเมริกาเหนือ ยุโรปตะวันตก หรือเอเชีย ในอาหารญี่ปุ่น จะปรุงดิบหรือปรุงสุกในซุชิเป็นทะมะโกะ และพบได้ในกล่องอาหารมื้อกลางวัน ในอาหารจีน ไข่กระทาก็นิยมใส่ในกระเพาะปลา ในเวียดนามและประเทศไทย ไข่นกกระทาสามารถปรุงเป็นขนมหรืออาหารรับประทานเล่นที่สามารถซื้อได้ตามริมทางเท้า

ไข่นกกระทาหนึ่งฟองจะให้ปริมาณพลังงาน 15–17 กิโลแคลอรี ซึ่งนับว่าใกล้เคียงกับไข่ไก่เมื่อเทียบในปริมาณเท่ากัน (100 กรัม)[] มีโปรตีน 13.3 (กรัม) ไขมัน 12.0 (กรัม) แคลเซียม 153 (มิลลิกรัม) เหล็ก 3.5 (มิลลิกรัม) คอเลสเตอรอล 508 (มิลลิกรัม) ซึ่งเหมาะสำหรับเด็กหรือผู้ที่มีอายุไม่เกิน 35 ปี

อ้างอิง
-------

1. ↑  กระเพาะปลา
2. ↑  "Eat Cheap, Top 7 Street Foods Around the World". Backpacker Ben (travel blog). August 2010. คลังข้อมูลเก่าเก็บจากแหล่งเดิมเมื่อ 2015-10-29. สืบค้นเมื่อ 2013-09-26.
3. ↑  "จดมหายข่าวโครงการพระราชดำริ" (PDF). คลังข้อมูลเก่าเก็บจากแหล่งเดิม (PDF)เมื่อ 2006-04-10. สืบค้นเมื่อ 2013-09-26.
**วัวทะเลชเต็ลเลอร์** (อังกฤษ: Steller's sea cow, Great northern sea cow; ชื่อวิทยาศาสตร์: *Hydrodamalis gigas*) เป็นสัตว์เลี้ยงลูกด้วยนมในทะเลขนาดใหญ่ชนิดหนึ่งในอันดับพะยูน (Sirenia) จัดเป็นเพียงชนิดเดียวเท่านั้นที่อยู่ในสกุล *Hydrodamalis*

วัวทะเลชเต็ลเลอร์จัดเป็นพะยูนที่มีขนาดใหญ่ที่สุดในโลกที่เคยปรากฏมา มีความยาวเต็มที่ได้ถึง 8 เมตร น้ำหนักมากถึง 3 ตัน นับได้ว่ามีขนาดพอ ๆ กับวาฬเพชฌฆาต อาศัยอยู่เป็นฝูงเล็ก ๆ ในเขตอาร์กติกและช่องแคบเบริงซึ่งอยู่ระหว่างสหรัฐกับสหภาพโซเวียต เมื่อกลางปี ค.ศ. 2017 ได้มีค้นพบโครงกระดูกของวัวทะเลชเต็ลเลอร์ที่มีความสมบูรณ์ที่สุดที่ชายฝั่งทะเลของอุทยานธรรมชาติคอมมานดอร์สกีในไซบีเรีย โดยซากนี้มีความยาว 5.2 เมตร ขาดเพียงส่วนหัวและกระดูกที่ต่อจากนั้น ซึ่งถ้าหากเป็นซากที่สมบูรณ์แล้วอาจจะยาวได้ถึง 6 เมตร

วัวทะเลชเต็ลเลอร์ได้รับการค้นพบโดยเกออร์ค วิลเฮ็ล์ม ชเต็ลเลอร์ นักวิทยาศาสตร์ชาวเยอรมัน ที่หมู่เกาะคอมมานเดอร์ เมื่อ ค.ศ. 1741 จากการที่ชเต็ลเลอร์ได้ล่องเรือของกองทัพเรือรัสเซียที่นำโดยไวตัส เบริง ออกสำรวจน่านน้ำแถบนั้น และเรือได้ล่มลง ชเต็ลเลอร์ได้รอดชีวิตมาได้และอยู่จนผ่านพ้นฤดูหนาวและใช้เศษไม้ที่มาจากซากเรือต่อจนเป็นเรือลำใหม่ และออกล่องทะเลจนกระทั่งหาทางกลับมาได้ โดยขณะที่ติดเกาะอยู่นั้น ขณะนั้นหมู่เกาะคอมมานเดอร์ยังเป็นดินแดนที่ไม่มีใครอาศัยอยู่ และที่ปัจจุบัน คือ เกาะเบริง ซึ่งเป็นเกาะที่ชเต็ลเลอร์ได้ติดอยู่ ชเต็ลเลอร์ได้สังเกตเห็นวัวทะเลขนาดใหญ่ และได้เคยชำแหละซากด้วย จนกระทั่งได้บรรยายลักษณะตลอดจนอุปนิสัยเอาไว้ได้ จนกระทั่งได้ถูกนำมาตั้งเป็นชื่อ 

เมื่อชเต็ลเลอร์และคณะเดินทางกลับ ข่าวการพบเจอวัวทะเลขนาดใหญ่ก็ได้แพร่กระจายไปทั่ว จนได้เกิดเป็นการล่าสัตว์ทะเลเลี้ยงลูกด้วยนมหลายชนิดในทะเลแถบนั้น และความที่เป็นสัตว์ขนาดใหญ่ อีกทั้งยังมีเนื้อและไขมันปริมาณมาก จึงถูกล่าเพื่อเอาเนื้อ หนัง และไขมัน ทำให้วัวทะเลชเต็ลเลอร์ถูกฆ่าไปเป็นจำนวนมาก จนกระทั่งใน ค.ศ. 1768 หรือเพียง 27 ปี หลังจากที่ได้เป็นที่รู้จัก วัวทะเลชเต็ลเลอร์ก็สูญพันธุ์จนหมดสิ้น

อ้างอิง
-------

1. ↑  Domning, D. Anderson, P. K. & Turvey, S. (2008). *Hydrodamalis gigas*. In: IUCN 2008. IUCN Red List of Threatened Species. Downloaded on 29 December 2008.
2. ↑  หน้า 14 ประชาชื่น-ไอที, *พบซาก 'สเตลเลอร์ ซีคาว' โผล่ที่ไซบีเรีย*. **มติชน**ปีที่ 40 ฉบับที่ 14508: วันพฤหัสบดีที่ 30 พฤศจิกายน พ.ศ. 2560
3. ↑  "*Hydrodamalis*". *กรมทรัพยากรทางทะเลและชายฝั่ง*.
4. ↑  "Steller's SeaCow". *Sirenian* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2011-05-28. สืบค้นเมื่อ 2012-03-28.

คอมมอนส์ มีภาพและสื่อเกี่ยวกับ:  
***Hydrodamalis gigas***

แหล่งข้อมูลอื่น
---------------

 ข้อมูลที่เกี่ยวข้องกับ Hydrodamalis gigas ที่วิกิสปีชีส์